钦定古今图书集成/明伦汇编/交谊典/第013卷 > 又 前人
## 钦定古今图书集成/明伦汇编/交谊典/第013卷 > 又 前人

“周安东昔奄薨徂，追慕切剥，不能自胜，勋业弗究，早
尔背世，遗惠鄙州，民物同哀，备记名义，情兼切裂，在
此会同。每言高重武陵，至心款列，诚念笃终，必垂凄
怆。”王季杨孝友行素，既简清尘，在此接近，备其所顾，
居心秉尚，用志不苟，公私操实，足为美器，今为土断，
品还此郡。前群小虚妄，遂下其编牒，为之愤叹。人物
远士，彝伦多失，顾垂末光，益有以润。区区至心，谨复
言意。戴彦远永昌犹为远小，想其必有惠政耳。